ตะวันออกกลางระอุ! ซาอุดิอาระเบียระงับการเดินทางกับกาตาร์
ตะวันออกกลางระอุ!ซาอุดิอาระเบียระงับการเดินทางทางบก-อากาศ-น้ำกับกาตาร์
5 มิ.ย. 2560

ซาอุดิอาระเบียได้ประกาศที่จะระงับการเดินทางทางบก อากาศ และทางทะเลจากประเทศกาตาร์ ตลอดจนเตรียมความพร้อมเพื่อปิดจุดผ่านแดนทางภาคพื้นดินกับกาตาร์ด้วยเช่นกัน ในขณะที่บาห์เรนได้ประกาศให้เวลาทูตของกาตาร์เดินทางออกจากประเทศภายในระยะเวลา 48 ชั่วโมง
ก่อนหน้านี้ บาห์เรนได้ตัดสินใจตัดความสัมพันธ์ทางการทูตกับประเทศกาตาร์ โดยให้เหตุผลเรื่องข้อกล่าวหาที่ว่า กาตาร์ให้การสนับสนุนการก่อการร้าย รวมทั้งแทรกแซงกิจการภายในของบาห์เรน
ภายหลังจากที่บาห์เรนได้ประกาศเรื่องดังกล่าวแล้ว ทางซาอุดิอาระเบีย สหรัฐอาหรับเอมิเรตส์ และบาห์เรน ได้ประกาศตัดความสัมพันธ์ทางการทูตกับกาตาร์ด้วยเช่นกัน